钦定古今图书集成/理学汇编/文学典/第008卷 > 吴氏林下偶谈 > 《韩柳文法祖史记》
## 钦定古今图书集成/理学汇编/文学典/第008卷 > 吴氏林下偶谈 > 《韩柳文法祖史记》

退之《获麟解》云：“角者，吾知其为牛；鬣者，吾知其为马；
犬豕豺狼麋鹿，吾知其为犬豕豺狼麋鹿也，惟麟也
不可知。”句法盖祖《史记老子传》云：“孔子谓弟子曰：‘鸟
吾知其能飞，兽吾知其能走，鱼吾知其能游。走者可
以为罔，游者可以为纶，飞者可以为’”“至于龙，吾不
知其乘风云而上天。”子厚《游黄溪记》云：北之晋，西适
豳，东极吴，南至楚越之交，其间名山水而州者以百
数，永最善。环永之治百里，北至于浯溪，西至于溪之
源，南至于泷泉，东至于黄溪东屯，其间名山水而村
者以百数。黄溪最善，句法亦祖。《史记西南夷传》：“西南
夷君长以什数，夜郎最大。自滇以北，君长以什数”，《卭
都》最大。